राज्यसभा टीवी ने कहा है कि राज्यसभा टीवी के खिलाफ कोई भी रिपोर्ट कैग ने पेश नहीं की है। डायरेक्टर जनरल ऑफ ऑडिट ने वार्षिक ऑडिट के दौरान कुछ ड्राफ्ट ऑब्जर्वेशंस तैयार किए थे, जिसमें राज्यसभा टीवी भी शामिल था। तथ्यात्मक अशुद्धियों और झूठी रिपोर्ट के साथ पेश किए इस ड्राफ्ट ऑब्जर्वेशंस को नष्ट कर दिया गया है। इसके बावजूद राज्यसभा टीवी ने इन ऑब्जर्वेशंस को लेकर संतोषजनक ढंग से उत्तर दिया। राज्यसभा टीवी ने आगे कहा कि वित्त मंत्रालय ने कभी भी उससे नाराजगी के संदर्भ में कोई सूचना नहीं दी। इसके अलावा उसके बजट को भी कठिन परिस्थितियों के तहत कम नहीं किया गया।